
מודעה בעיתון/אינטרנט

הנדון: מכרז פומבי 04/2024 אספקת מערכת לניהול תקציבי הסעדה למשרד החוץ כולל הקמה, התאמות, תמיכה, עדכונים ותחזוקה - אגף תקשוב ואגף ארגון ומינהל
1. במשרד החוץ פועלים שני מזנונים: מזנון בשרי ומזנון חלבי שגם מספק כיבוד לדיונים ואירועים שונים המתקיימים במשרד. המשרד מבקש לקבל הצעות להקמת מערכת אינטגרלית (אחודה) שתתן פתרונות לניהול מערך ההסעדה של המשרד - כולל רכישות עובדים וכיבודים. השירות כולל הקמה, התאמות, תמיכה, עדכוני מערכת, תחזוקה וכד'. המערכת תתן פתרון לניהול תקציב הרכישות המסובסדות של עובדי המשרד ובנוסף ניהול אספקת כיבוד. במסגרת בדיקת ההצעות, המציע יידרש להדגים את יכולות המערכת המוצעת על ידו, לרבות הצגת זמינות וישימות המערכת בהתאמה לאפיוני המשרד.
2. את מסמכי המכרז ניתן לקבל דרך אתר האינטרנט של המשרד בכתובת: משרד החוץ GOV פרסומים או בכתובת https://bit.ly/2R1rzrl ובנוסף באמצעות אתר האינטרנט של מינהל הרכש הממשלתי בכתובת .mr.gov.il  
3. שאלות הבהרה בקשר למכרז ניתן להפנות לכתובת דוא"ל michrazim@mfa.gov.il עד ליום 08.02.2024.
4. את ההצעה בצירוף כל המסמכים הדרושים יש להגיש באמצעות תיבת המכרזים הדיגיטלית. הגשת הצעות אפשרית החל מתאריך 23.02.2024 בשעה 08:00 ועד 29.02.2024 בשעה 15:00. הנחיות להגשת הצעות לתיבת המכרזים הדיגיטלית מופיעות במסמכי המכרז עצמו. 
5. המשרד רשאי שלא לקבל כל הצעה שהיא ו/או לבטל את המכרז מבלי להכריז על זוכה כלשהו ומבלי שיהיה חייב בתשלום תמורה או פיצוי למי מהמציעים. הפרטים המתוארים בהודעה זו הם תמציתיים וכלליים וההוראות המופיעות בחוברת המכרז עצמה הן אלה שיחייבו את המשרד ואת המציע. 

עדכונים ושינויים
6. לאחר פרסום הפנייה, המשרד רשאי להכניס שינויים ועדכונים בתנאי ההליך לפי שיקול דעתו. שינויים אלה יכולים לכלול בין היתר שינויים בתנאי המכרז, שינויים בתוכן המכרז, שינויים במועדי המכרז, מענה לשאלות הבהרה וכיו"ב.
7. הודעות על שינויים אלה יופיעו באתר האינטרנט של המשרד שבו הפנייה פורסמה. על המשיב לעקוב אחר הודעות ועדת המכרזים ככל שיפורסמו באתר. משיב שלא יעקוב אחר הודעות אלה ולא יפעל על פיהן יהיה מנוע מהעלאת טענה או תלונה כלשהי כלפי המשרד.






טופס הרשמה למכרז
8. שימת לב המציעים כי חוברת המכרז כוללת גם טופס הרשמה. 
9. חלה חובת הרשמה למכרז באמצעות משלוח טופס זה לכתובת דוא"ל michrazim@mfa.gov.il. 
10. מציע שלא ירשם למכרז כנדרש לא יקבל מענה לשאלות הבהרה ו/או עדכונים בקשר לשינויים אפשריים במועדי ההגשה, שינויים בתנאי המכרז וכד'. מציע שלא ישלח טופס הרשמה יהיה מנוע מהעלאת טענה כלשהי כלפי המשרד עקב אי קבלת מידע על עדכונים אודות תנאי המכרז ומועדיו. האחריות למשלוח טופס ההרשמה לכתובת הרשומה להלן חלה על המציע בלבד. משלוח טופס הרשמה אינו פוטר את המציע מהצורך לעקוב אחר הודעות ועדכונים שיופיעו באתר האינטרנט.


__________________________________________________________
מכרז פומבי 04/2024 אספקת מערכת לניהול תקציבי הסעדה למשרד החוץ כולל הקמה, התאמות, תמיכה, עדכונים ותחזוקה - אגף תקשוב ואגף ארגון ומינהל
image1.jpeg
JERUSALEM 2rwIn




